Up-73/02
Natisni
Opravilna št.:
Up-73/02
Datum odločitve:
26. 3. 2002
ECLI:
ECLI:SI:USRS:2002:Up.73.02
Akt:
Ustavna pritožba A. A.-A. zoper sodbo Vrhovnega sodišča št. VIII Ips 119/99 z dne 9. 11. 1999 v zvezi s sodbo in sklepom Višjega delovnega in socialnega sodišča št. Pdp 997/97 z dne 7. 1. 1999 in sodbo Delovnega sodišča v Kopru, Oddelka v Novi Gorici, št. Pd 100/96 z dne 17. 4. 1997 ter zoper sodbo Višjega delovnega in socialnega sodišča št. Pdp 1129/00 z dne 1. 6. 2001 v zvezi s sodbo Delovnega sodišča v Kopru, Oddelka v Novi Gorici, št. Pd 461/99 z dne 11. 4. 2000

Predlog za vrnitev v prejšnje stanje
Izrek:
Ustavna pritožba A. A.-A. zoper sodbo Vrhovnega sodišča št. VIII Ips 119/99 z dne 9. 11. 1999 v zvezi s sodbo in sklepom Višjega delovnega in socialnega sodišča št. Pdp 997/97 z dne 7. 1. 1999 in sodbo Delovnega sodišča v Kopru, Oddelka v Novi Gorici, št. Pd 100/96 z dne 17. 4. 1997 ter zoper sodbo Višjega delovnega in socialnega sodišča št. Pdp 1129/00 z dne 1. 6. 2001 v zvezi s sodbo Delovnega sodišča v Kopru, Oddelka v Novi Gorici, št. Pd 461/99 z dne 11. 4. 2000 se zavrže.

Predlog za vrnitev v prejšnje stanje se zavrže.
Evidenčni stavek:
Po treh mesecih od dneva zamude se vrnitev v prejšnje stanje ne more več zahtevati.
Geslo:
Vrnitev v prejšnje stanje.

Rok za vložitev ustavne pritožbe, prepozna ustavna pritožba.
Pravna podlaga:
Zakon o pravdnem postopku (ZPP), 120., 137. čl.
Zakon o Ustavnem sodišču (ZUstS), 6., 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
11. 2. 2002
Vrsta odločitve:
sklep
Vrsta rešitve:
zavrženje
Dokument:
US21328
Up-73/02
26. 3. 2002
S K L E P
Ustavno sodišče je v postopku za preizkus ustavne pritožbe A. A.- A. iz Ž. Z. na seji senata dne 26. marca 2002
sklenilo:
1. Ustavna pritožba A. A.-A. zoper sodbo Vrhovnega sodišča št.
VIII Ips 119/99 z dne 9. 11. 1999 v zvezi s sodbo in sklepom Višjega delovnega in socialnega sodišča št. Pdp 997/97 z dne 7. 1. 1999 in sodbo Delovnega sodišča v Kopru, Oddelka v Novi Gorici, št. Pd 100/96 z dne 17. 4. 1997 ter zoper sodbo Višjega delovnega in socialnega sodišča št. Pdp 1129/00 z dne 1. 6. 2001 v zvezi s sodbo Delovnega sodišča v Kopru, Oddelka v Novi Gorici, št. Pd 461/99 z dne 11. 4. 2000 se zavrže.
2. Predlog za vrnitev v prejšnje stanje se zavrže.
Obrazložitev
1. Pritožnica izpodbija sodbo Vrhovnega sodišča št. VII Ips 119/99 z dne 9. 11. 1999 v delu, s katerim je bila zavrnjena njena revizija zoper odločitev Višjega sodišča o datumu prenehanja delovnega razmerja pritožnice (tožnice) pri njenem delodajalcu (tožene stranke), in sodbo Višjega sodišča delovnega in socialnega sodišča št. Pdp 1129/00 z dne 1. 6. 2001 o potrditvi odločitve prvostopenjskega sodišča, s katero je bilo pritožničinemu zahtevku za plačilo odpravnine ob upokojitvi s pripadajočimi zakonitimi zamudnimi obrestmi delno ugodeno, zahtevki za izplačilo razlik med pripadajočim neto osebnim dohodkom in prejeto neto pokojnino ter za odškodnino v višini razlike med prejeto pokojnino in pokojnino, ki bi jo morala prejemati pritožnica, pa zavrnjeni. Hkrati z ustavno pritožbo vlaga predlog za vrnitev v prejšnje stanje z utemeljitvijo, da zaradi poškodbe glave z dne 6. 3. 2000 ni bila sposobna pravočasno vložiti ustavno pritožbo.
2. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju ZUstS) je treba ustavno pritožbo vložiti v šestdesetih dneh od vročitve izpodbijanega akta. Po 137. členu Zakona o pravdnem postopku (Uradni list RS, št. 26/99 - v nadaljevanju ZPP), ki se na podlagi 6. člena ZUstS uporablja tudi v postopku odločanja o ustavni pritožbi, začne teči rok z vročitvijo sodne odločbe pooblaščencu. Izpodbijani sodbi sta bili pritožničini pooblaščenki vročeni dne 8. 12. 1999 in dne 4. 9. 2001. Roka za vložitev ustavne pritožbe sta se iztekla dne 7. 2. 2000 in dne 5. 11. 2001. Ustavno pritožbo je pritožnica vložila dne 7. 2. 2002. Ustavna pritožba je torej prepozna. Prepozen pa je tudi predlog pritožnice za vrnitev v prejšnje stanje. Predlog za vrnitev v prejšnje stanje je treba vložiti v petnajstih dneh od dneva, ko je prenehal vzrok, zaradi katerega je stranka zamudila rok; če je pozneje zvedela za zamudo, pa od dneva, ko je za to zvedela. Po treh mesecih od dneva zamude se vrnitev v prejšnje stanje ne more več zahtevati (drugi in tretji odstavek 117. člena ZPP). Ker sta bila zadnja dneva za vložitev ustavne pritožbe 7. 2. 2000 in 5. 11. 2001, bi morala pritožnica predlog za vrnitev v prejšnje stanje vložiti do 8. 5. 2000 oziroma do 6. 2. 2002. Pritožničin predlog za vrnitev v prejšnje stanje, vložen dne 7. 2. 2002, je torej prepozen in ga je zato Ustavno sodišče zavrglo (prvi odstavek 120. člena ZPP). Ker pritožnica s predlogom za vrnitev v prejšnje stanje ni uspela, je bilo treba zavreči tudi njeno prepozno vloženo ustavno pritožbo.
3. Senat Ustavnega sodišča je sprejel ta sklep na podlagi prve alineje prvega odstavka 55. člena ter 6. člena ZUstS in na podlagi prve alineje 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata
Milojka Modrijan